Príloha č. 1

[bookmark: _GoBack]Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony


	Predkladateľ (a spolupredkladateľ)

	Ministerstvo kultúry Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (kodifikované znenie) (Ú. v. EÚ L 95, 15.4.2010) v platnom znení


	Termín začiatku a ukončenia PPK
	Január 2026

	Predpokladaný termín predloženia na pripomienkové konanie
	Február 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Marec 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Ustanovenie čl. 13 smernice o audiovizuálnych mediálnych službách umožňuje členským štátom Európskej únie (ďalej aj „členský štát“), aby v prípade, ak vyžadujú od poskytovateľov audiovizuálnych mediálnych služieb na požiadanie, ktorí sú usadení na ich území, finančné príspevky na výrobu audiovizuálnych diel (napr. formou priamych investícií alebo príspevkov do vnútroštátnych fondov), požadovali takéto príspevky aj od zahraničných poskytovateľov takých služieb, ktorí svoje služby zameriavajú na divákov na ich území. Uvedené ustanovenie smernice o audiovizuálnych mediálnych službách predstavuje dobrovoľnú transpozíciu. 

Podľa platnej právnej úpravy je v zmysle § 28a zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov poskytovateľ audiovizuálnej mediálnej služby na požiadanie povinný platiť príspevok do Audiovizuálneho fondu (ďalej aj „fond“). Základom pre výpočet tohto príspevku sú celkové príjmy poskytovateľa audiovizuálnej mediálnej služby na požiadanie za poskytovanie audiovizuálnej mediálnej služby na požiadanie za posledný kalendárny rok, pričom ustanovená výška príspevku je 0,5% z tohto základu.

Uvedená povinnosť sa však vzťahuje iba na poskytovateľov audiovizuálnych mediálnych služieb na požiadanie, ktorí sú usadení na území Slovenskej republiky, čím znevýhodňuje domácich poskytovateľov týchto služieb v porovnaní so zahraničnými poskytovateľmi, ktorí taktiež poskytujú svoje služby na území Slovenskej republiky.

Vzhľadom na skutočnosť, že aktuálne platná právna úprava diskriminačným spôsobom upravuje povinnosť platiť príspevok do fondu iba vo vzťahu k poskytovateľom audiovizuálnych mediálnych služieb na požiadanie, ktorí sú usadení na území Slovenskej republiky, pristúpilo Ministerstvo kultúry Slovenskej republiky k príprave návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Hlavným zámerom návrhu zákona je v súlade s článkom 13 smernice o audiovizuálnych mediálnych službách zaviesť primeraným a nediskriminačným spôsobom aj pre poskytovateľov audiovizuálnych mediálnych služieb na požiadanie, ktorí nemajú svoje sídlo v Slovenskej republike, no napriek tomu poskytujú služby na našom území a ich služba je cielená na slovenských zákazníkov (napr. Disney+, Netflix, HBO MAX, Apple TV, atď.), povinnosť platiť príspevok do fondu a tiež priamo investovať do slovenskej audiovizuálnej produkcie. Návrh zákona zavádza nový inštitút tzv. priamej investície, ktorý je zameraný na podporu výroby európskych diel zo strany tých poskytovateľov audiovizuálnej mediálnej služby na požiadanie, na ktorých sa vzťahuje povinnosť platiť príspevok do fondu. Návrh zákona tak predpokladá aj rozvoj audiovizuálneho prostredia prostredníctvom priamych investícií.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

· Audiovizuálny fond, 
· poskytovatelia audiovizuálnych mediálnych služieb na požiadanie, na ktorých sa vzťahuje právomoc Slovenskej republiky podľa § 27 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách),
· poskytovatelia audiovizuálnych mediálnych služieb na požiadanie, ktorí sú usadení v inom členskom štáte a svoju službu zameriavajú na divákov na území Slovenskej republiky. 

Nepriamo sú dotknuté tieto subjekty:
· výrobcovia/producenti slovenských audiovizuálnych diel,
· nezávislí producenti

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Alternatívne riešenia neboli posudzované.

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Nulový variant – nerovnaké trhové podmienky zvýhodňujúce poskytovateľov audiovizuálnych mediálnych služieb na požiadanie neusadených v SR, ktorí ale zameriavajú svoje služby na divákov na území Slovenskej republiky; nižšia než potenciálne dostupná podpora pre rozvoj audiovizuálnej tvorby. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 


	Vplyvy na podnikateľské prostredie
Rozsah transpozície ustanovení smernice o audiovizuálnych mediálnych službách, pri ktorých transpozícii dochádza ku goldplatingu je uvedený v bode 3.1.4 a v bode 3.4 písm. d) analýzy vplyvov na podnikateľské prostredie. 




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Predpokladaná účinnosť návrhu zákona je od 1.1.2027. Časť príspevku vo výške 0,5 % budú podľa návrhu zákona povinné osoby platiť prvý krát do 31. júla 2027. Priamu investíciu budú povinné osoby podľa návrhu zákona realizovať po prvý krát v roku 2027. Časť príspevku z nezrealizovanej priamej investície budú povinné osoby platiť po prvýkrát do 31. júla 2028.  Preskúmanie účelnosti teda bude vykonané na základe posúdenia objemu príspevkov odvedených fondu v roku 2028 a aj v nasledujúcom období.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Predpokladajú sa pozitívne vplyvy na rozpočet verejnej správy, ktoré však objektívne nie je možné kvantifikovať z dôvodu nedostupnosti dát. 

Návrh zákona zavádza povinnosť platiť príspevok do fondu pre poskytovateľov audiovizuálnych mediálnych služieb na požiadanie, ktorí sú usadení v inom členskom štáte, ale svoju službu zameriavajú na divákov na území Slovenskej republiky. Zároveň návrh zákona rozširuje  okruh poskytovateľov audiovizuálnej mediálnej služby na požiadanie, na ktorých sa vzťahuje právomoc Slovenskej republiky podľa zákona o mediálnych službách a ktorí sú povinní platiť príspevok do fondu, a to v nadväznosti  na rozšírenie základu pre výpočet príspevku, kedy sa okrem príjmov z poskytovania služby do základu započítavajú aj príjmy z reklamného oznamu. Základom pre výpočet príspevku sú teda celkové príjmy poskytovateľa audiovizuálnej mediálnej služby na požiadanie za predchádzajúci kalendárny rok, a to za poskytovanie služby na území SR a z reklamného oznamu zobrazovaného divákom na území SR spojeného s poskytovaním služby. 

V zmysle návrhu zákona pozostáva príspevok poskytovateľa audiovizuálnej mediálnej služby na požiadanie z príspevku vo výške 0,5 % zo základu a z príspevku z nezrealizovanej priamej investície vo výške rozdielu medzi priamou investíciou, ktorá má byť realizovaná a priamou investíciou, ktorá bola skutočne realizovaná za predchádzajúci kalendárny rok. Návrh zákona zavádza nový inštitút tzv. priamej investície vo výške 3 % z celkových príjmov, ktorý je zameraný na podporu výroby európskych diel zo strany tých poskytovateľov audiovizuálnej mediálnej služby na požiadanie, na ktorých sa vzťahuje povinnosť platiť príspevok do fondu. Návrh zákona teda necháva na rozhodnutí poskytovateľa audiovizuálnej mediálnej služby na požiadanie, či a v akom rozsahu bude realizovať priamu investíciu alebo či si povinnosť splní zaplatením príspevku do fondu. 

Pozitívny vplyv na rozpočet verejnej správy sa prejaví v náraste na strane príjmov fondu, ktorý je subjektom verejnej správy. Kvôli nedostupnosti dát nie je možné odhadnúť objem finančných prostriedkov, o ktorý sa zvýšia príjmy fondu, a to najmä v nadväznosti na nemožnosť vopred určiť počet poskytovateľov audiovizuálnych mediálnych služieb na požiadanie, ktorým na základe predloženého návrhu zákona vznikne povinnosť platiť príspevok do fondu a ani výšku príspevku, ktorú budú tieto subjekty povinné do fondu odvádzať. K nemožnosti kvalifikovane odhadnúť objem finančných prostriedkov, o ktorý sa zvýšia príjmy fondu, prispieva aj skutočnosť, že v danej situácii nevieme predikovať, koľko poskytovateľov audiovizuálnych mediálnych služieb na požiadanie bude realizovať svoju investičnú povinnosť a koľko z nich si nahradí splnenie tejto povinnosti zaplatením príspevku do fondu vo výške nezrealizovanej priamej investície.  

Rozpočtové riziká vyplývajúce z nedostatku dát sú výlučne pozitívne, teda ich materializácia povedie k zvýšeným príjmom rozpočtu verejnej správy.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

JUDr. Ivana Maláková
Odbor mediálneho práva a audiovízie
Sekcia umenia, kreativity médií a autorského práva
Ministerstvo kultúry Slovenskej republiky


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Interné prehľady o odvedených príspevkoch poskytovateľov audiovizuálnych mediálnych služieb na požiadanie, databáza Mavise Európskeho audiovizuálneho observatória, zoznamy regulovaných subjektov Rady pre mediálne služby.


	13. Stanovisko Komisie na posudzovanie vybraných vplyvov z PPK č. 010/2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

stanovisko komisie 

(PREDBEŽNÉ PRIPOMIENKOVÉ KONANIE)

K MATERIÁLU

ZÁKON, KTORÝM SA MENÍ A DOPĹŇA ZÁKON Č. 516/2008 Z. Z. O AUDIOVIZUÁLNOM FONDE 
A O ZMENE A DOPLNENÍ NIEKTORÝCH ZÁKONOV V ZNENÍ NESKORŠÍCH PREDPISOV 
A KTORÝM SA MENIA A DOPĹŇAJÚ NIEKTORÉ ZÁKONY 

I. Úvod: Ministerstvo kultúry Slovenskej republiky dňa 29. januára 2026 predložilo na PPK materiál: „Zákon, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony“. Materiál predpokladá pozitívne vplyvy na rozpočet verejnej správy a pozitívno-negatívne vplyvy na podnikateľské prostredie, vrátane pozitívno-negatívnych vplyvov na malé a stredné podniky.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K vplyvom na rozpočet verejnej správy
Podľa doložky vybraných vplyvov má návrh pozitívne vplyvy na rozpočet verejnej správy. V bode 10. Poznámky predkladateľ uvádza: „Predpokladajú sa pozitívne vplyvy na rozpočet verejnej správy, ktoré však objektívne nie je možné kvantifikovať z dôvodu nedostupnosti dát.“.
 
V analýze vplyvov na rozpočet verejnej správy predkladateľ konštatuje, že „Rozpočtové riziká vyplývajúce z nedostatku dát sú výlučne pozitívne, teda ich materializácia povedie k  zvýšeným príjmom rozpočtu verejnej správy.“. Komisia upozorňuje, že v prípade, že zvýšené príjmy budú zapojené do výdavkov, bude musieť byť dodržaný schválený limit verejných výdavkov (LVV) na príslušný rok.

Vyhodnotenie: Uvedené upozornenie bolo vzaté na vedomie.

 V návrhu zákona sa ustanovujú okrem platenia nových príspevkov do fondu aj nové činnosti, ktoré má fond vykonávať. V tejto súvislosti Komisia žiada, aby všetky výdavky fondu boli kryté v rámci  schváleného LVV.

Vyhodnotenie: Všetky výdavky fondu, ktoré vzniknú v dôsledku navrhovanej právnej úpravy, budú kryté v rámci schváleného LVV.
 
Z návrhu je možné predpokladať, že úprava poskytovania informácií môže mať vplyv na informačný systém finančnej správy. V takom prípade je potrebné vplyv kvantifikovať a uviesť jeho krytie. 

Vyhodnotenie: Nepredpokladá sa, vplyv navrhovanej právnej úpravy poskytovania informácií na informačný systém finančnej správy.

K vplyvom na podnikateľské prostredie
Komisia žiada predkladateľa, aby v Analýze vplyvov na podnikateľské prostredie 
v časti 3.1 uviedol iba tie vplyvy, ktoré je možné kvantifikovať/určiť a v časti 3.4 uviedol kvalitatívny opis všetkých tých vplyvov na podnikateľské prostredie, ktoré nie je možné kvantifikovať/určiť. Komisia žiada na základe zmien aktualizovať Kalkulačku nákladov podnikateľského prostredia.

Odôvodnenie: Vplyvy identifikované v časti 3.1 Analýzy vplyvov na podnikateľské prostredie, ktoré nie je možné kvantifikovať/určiť a nachádzajú sa v Analýze vplyvov na podnikateľské prostredie v časti 3.1, je potrebné presunúť a náležite opísať v časti 3.4. 

Vyhodnotenie: Pripomienky uplatnené k Analýze vplyvov na podnikateľské prostredie boli akceptované a zapracované. Na základe vykonaných zmien bola aktualizovaná aj Kalkulačka nákladov podnikateľského prostredia.

K uplatňovaniu princípu ochrany pred neopodstatneným goldplatingom:
Komisia žiada v Tabuľke zhody upraviť stĺpec 9 a 10 pri identifikovaných goldplatingoch.
Odôvodnenie: Doložka vybraných vplyvov správne identifikovala v bode 7., že 
v predkladanom návrhu dochádza ku goldplatingu a dotýka sa vplyvov na podnikateľské prostredie, čo je potrebné zosúladiť v Tabuľke zhody a Analýze vplyvov na podnikateľské prostredie v časti 3.1.4.

Komisia sa domnieva, že v prípade transpozície smernice Európskeho parlamentu 
a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (kodifikované znenie) (Ú. v. EÚ L 95, 15.4.2010) v platnom znení do návrhu zákona dochádza ku goldplatingu, a to:
čl. 13 ods. 2
· Predmetné ustanovenie smernice dáva možnosť členským štátom EÚ vyžadovať finančné príspevky aj od poskytovateľov mediálnych služieb, ktorí sa zameriavajú na divákov na ich území, ale sú usadení v iných členských štátoch. Ide tak o dobrovoľnú transpozíciu predmetného ustanovenia, ktoré predkladateľ transponuje prostredníctvom § 28a návrhu zákona. 
· bod 8 § 28b - Priama investícia ods. 1. Tým, že predkladateľ využil dobrovoľnú transpozíciu, dochádza teda aj v tomto prípade ku goldplatingu, a to pri presnom percentuálnom určení výšky priamej investície (3 % z celkových príjmov) a podiely jednotlivých kategórií výdavkov (licencie, nezávislí producenti, jazykové úpravy, vzdelávanie), ktoré smernica nešpecifikuje. 
· bod 8 § 28b - Priama investícia ods. 7 a 8. Tým, že predkladateľ využil dobrovoľnú transpozíciu, dochádza teda aj v tomto prípade ku goldplatingu, 
a to pri presnom určení detailných pravidiel pre nezávislých producentov 
a krátenie priamej investície, ak nie sú splnené presne definované podmienky, čo smernica nevymedzuje. 
čl. 13 ods. 6
· bod 8 § 28c - Potvrdenie o nízkom obrate alebo nízkej sledovanosti ods. 1 
a ods. 4 c), ods. 8, ods. 9. Tým, že predkladateľ využil dobrovoľnú transpozíciu, dochádza teda aj v tomto prípade ku goldplatingu, a to pri presnom určení detailných pravidiel pre nezávislých producentov a krátenie priamej investície, ak nie sú splnené presne definované podmienky, čo smernica nevymedzuje. 

Vzhľadom na vyššie uvedené je potrebné v stĺpci 9 Tabuľky zhody uviesť, že goldplating je identifikovaný, určiť jeho typ a náležite vyplniť stĺpec 10 Tabuľky zhody a „Vyjadrenie k opodstatnenosti goldplatingu a jeho odôvodnenie“ v súlade s prílohou č. 3 k Legislatívnym pravidlám vlády Slovenskej republiky.
Komisia žiada všetky identifikované goldplatingy náležite popísať pod Tabuľkou zhody.
Odôvodnenie: Pod Tabuľkou zhody predkladateľ uvedie vyjadrenie k opodstatnenosti goldplatingu*.

Vyhodnotenie: Pripomienky k Tabuľke zhody boli akceptované a zapracované. V Tabuľke zhody boli upravené stĺpce 9 a 10 a pod Tabuľku zhody bolo doplnené vyjadrenie k opodstatnenosti goldplatingu.  

Ku goldplatingu (všeobecne)
Komisia sa domnieva, že v prípade transpozície čl. 13 ods. 2 smernice Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením 
v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (kodifikované znenie) 
(Ú. v. EÚ L 95, 15.4.2010) v platnom znení do návrhu zákona dochádza ku goldplatingu. Predmetné ustanovenie smernice dáva možnosť členským štátom EÚ vyžadovať finančné príspevky aj od poskytovateľov mediálnych služieb, ktorí sa zameriavajú na divákov na ich území, ale sú usadení v iných členských štátoch. Ide tak o dobrovoľnú transpozíciu predmetného ustanovenia, ktoré predkladateľ transponuje prostredníctvom § 28a návrhu zákona. Vzhľadom na vyššie uvedené je potrebné v stĺpci 9 tabuľky zhody uviesť, že goldplating je identifikovaný a náležite vyplniť stĺpec 10 tabuľky zhody a „Vyjadrenie k opodstatnenosti goldplatingu a jeho odôvodnenie“ v súlade s prílohou č. 3 k Legislatívnym pravidlám vlády Slovenskej republiky.
 
Zároveň sa Komisia domnieva, že aj v prípade transpozície čl. 13 ods. 3 smernice 2010/13/EÚ dochádza ku goldplatingu, keďže dobrovoľnosť transpozície predmetného ustanovenia je naviazaná na dobrovoľnú transpozíciu čl. 13 ods. 2 smernice 2010/13/EÚ. Tým, že predkladateľ využil dobrovoľnú transpozíciu čl. 13 ods. 2 smernice 2010/13/EÚ, transpozícia čl. 13 ods. 3 smernice 2010/13/EÚ (transponovaný do §28a ods. 4 návrhu zákona) je jej následkom a dochádza teda aj v tomto prípade ku goldplatingu. Je preto potrebné v stĺpci 9 tabuľky zhody uviesť, že goldplating je identifikovaný a náležite vyplniť stĺpec 10 tabuľky zhody a určiť jeho typ. Čo sa týka „Vyjadrenia k opodstatnenosti goldplatingu a jeho odôvodnenie“, vzhľadom na fakt, že transpozícia ustanovenia čl. 13 ods. 3 smernice 2010/13/EÚ je následkom a úzko prepojená s transpozíciou čl. 13 ods. 2 smernice 2010/13/EÚ, je možné v oboch prípadoch použiť jedno vyjadrenie k opodstatnenosti goldplatingu a jeho odôvodnenie, a to vo vzájomnej súvislosti. 

III. Záver: Stála pracovná komisia na posudzovanie vybraných vplyvov vyjadruje 


 nesúhlasné stanovisko


s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.

IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu 
s vyhodnotením pripomienok.
Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.


                                      Mgr., PhDr. Vladimír Šimoňák, PhD.
                                                                                              predseda Komisie




	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

